
ŠAKIŲ RAJONO SAVIVALDYBĖS TARYBA

SPRENDIMAS
[bookmark: _Hlk215643218]DĖL 2025 M. GRUODŽIO 11 D. VALSTYBINĖS ŽEMĖS SKLYPO NUOMOS SUTARTIES 
NR. VŽN-9 NUTRAUKIMO 

2026 m. kovo 20 d. Nr. TSP-40
Šakiai
 
[bookmark: part_fd0b5b9680fc41f5b0569f3827b23a72][bookmark: _Hlk159924299]Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos civilinio kodekso 6.562 straipsnio 6 punktu, Lietuvos Respublikos žemės įstatymo 7 straipsnio 1 dalies 2 punktu, Kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimo Nr. 260 „Dėl Kitos paskirties valstybinės žemės sklypų pardavimo ir nuomos taisyklių patvirtinimo“, 2 punktu ir atsižvelgdama į L. Ž. (duomenys neskelbiami) ir K. Ž. (duomenys neskelbiami) 2026 m. sausio 19 d. prašymą, Šakių rajono savivaldybės taryba nusprendžia:
[bookmark: _Hlk158884125][bookmark: _Hlk158883689][bookmark: _Hlk215643585][bookmark: _Hlk168911105]1. Nutraukti 2025 m. gruodžio 11 d. Valstybinės žemės sklypo nuomos sutartį Nr. VŽN-9, kuria buvo išnuomota žemės sklypo (kadastro Nr. 8460/0006:719 Lekėčių k. v., unikalus Nr. 4400-2412-1060), 0,1159 ha ploto dalis iš bendro 0,3336 ha ploto, esančio Draugystės g. 15, Lekėčių mstl., Lekėčių sen., Šakių r. sav., L. Ž. (duomenys neskelbiami) ir K. Ž. (duomenys neskelbiami).
2. Patikslinti Nekilnojamojo turto registre žemės sklypo, kadastro Nr. 8460/0006:719 Lekėčių k. v., unikalus Nr. 4400-2412-1060, esančio Draugystės g. 15, Lekėčių mstl., Lekėčių sen., Šakių r. sav., registro įrašus.
3. Šis sprendimas per vieną mėnesį nuo gavimo dienos gali būti skundžiamas Marijampolės apylinkės teismo Vilkaviškio rūmams Šakiuose, adresu: Bažnyčios g. 6, Šakiai.




Savivaldybės meras	       Raimondas Januševičius





Parengė: Architektūros ir urbanistikos skyrius (R. Rutkauskienė)
Pranešėjas: Jurgita Bosikienė


ŠAKIŲ RAJONO SAVIVALDYBĖS ADMINISTRACIJOS 
	   
AIŠKINAMASIS RAŠTAS
PRIE ŠAKIŲ RAJONO SAVIVALDYBĖS TARYBOS SPRENDIMO
„DĖL 2025 M. GRUODŽIO 11 D. VALSTYBINĖS ŽEMĖS SKLYPO NUOMOS SUTARTIES NR. VŽN-9 NUTRAUKIMO“  PROJEKTO

2026 m. vasario 11 d.
Šakiai

1. Parengto projekto tikslai, uždaviniai ir laukiami rezultatai: nutraukti 2025 m. gruodžio 11 d. Valstybinės žemės sklypo nuomos sutartį Nr. VŽN-9, kuria buvo išnuomota 0,1159 ha ploto žemės sklypo dalis, iš bendro 0,3336 ha ploto (kadastro Nr. 8460/0006:719 Lekėčių k. v., unikalus Nr. 4400-2412-1060), esančio Draugystės g. 15, Lekėčių mstl., Lekėčių sen., Šakių r. sav.
2. Biudžeto lėšų poreikis, konkretūs finansavimo šaltiniai: 
	Lėšų suma
	Suderinta su

	-
	         -


3. Projekto antikorupcinis vertinimas (jei taip, pridedama antikorupcinio vertinimo pažyma): teisės akto projekto antikorupcinis vertinimas nėra atliekamas, nes teisės akto projektu nebus reguliuojami visuomeniniai santykiai, susiję su Lietuvos Respublikos korupcijos prevencijos įstatymo 8 straipsnio 1 dalyje reglamentuojamomis veiklos sritimis.
[bookmark: _Hlk159924374]4. Kiti, projekto rengėjų nuomone, reikalingi paaiškinimai: Pažymėtina, kad nuo 2024 m sausio 2 d. pagal Lietuvos Respublikos vietos savivaldos įstatymą išimtinė savivaldybės tarybos kompetencija yra  sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja miestų bei miestelių teritorijoje. 
Atsižvelgiant į tai, Šakių rajono savivaldybės administracijai L. Ž. (duomenys neskelbiami) ir K. Ž. (duomenys neskelbiami) pateikė 2026 m. sausio 19 d. prašymą Nr. P-124 „Dėl valstybinės kitos paskirties žemės ilgalaikės nuomos nutraukimo“, kuriuo prašoma nutraukti 2025 m gruodžio 11 d. Valstybinės žemės sklypo, kadastro Nr. 8460/0006:712, daliai (0,1159 ha), esančiai Draugystės g. 15. Lekėčių mstl., sudarytą nuomos sutartį. Nuomos sutartis buvo sudaryta asmenims, kaip nuosavybės teise turėto buto, unikalus Nr. 8495-7009-0013:0003 bei butui priklausančio pastato-ūkinio pastato, unikalus Nr. 8495-7009-0135, esančių tame žemės sklype, savininkams. 
Pažymima, kad minėtas butas (unikalus Nr. 8495-7009-0013:0003 bei jam priklausantis ūkinis pastatas (unikalus Nr. 8495-7009-0135) yra parduotas 2026 m. sausio 26 d. Pirkimo-pardavimo sutartimi Nr. 281, kitiems asmenims. Buvę buto savininkai nėra skolingi už naudotą valstybinę žemę.
Pasikeitus statinių savininkams, reikalinga su ankstesniu nuomos gavėju, t. y. su L. Ž. (duomenys neskelbiami) ir K. Ž. (duomenys neskelbiami) nutraukti sudarytą nuomos sutartį. Nutraukus nuomos sutartį ir ją išregistravus Nekilnojamojo turto registre, su naujaisiais buto savininkais bus sudaroma nauja nuomos sutartis jiems pateikus prašymą dėl nuomos sutarties sudarymo, jei jie nepasirinks šio žemės sklypo dalį išpirkti iš valstybės.

